b'\n_START_ARTICLE_\nMax Franz Joseph Cornelius Wolf\n_START_SECTION_\nNagrade\n_START_PARAGRAPH_\nLeta 1914 mu je Kraljeva astronomska dru\xc5\xbeba (RAS) podelila zlato medaljo. Leta 1930 je prejel medaljo Bruceove. Asteroid Brucija in medalja Bruceove sta poimenovana po isti osebi, ameri\xc5\xa1ki pokroviteljici astronomije Catherini Wolfe Bruce, ki je darovala 10.000 $ za nakup sodobnih daljnogledov.\n_START_SECTION_\nPoimenovanja\n_START_PARAGRAPH_\nPo njem se imenuje krater na Luni (Wolf) in tudi asteroid iz dru\xc5\xbeine Flora 827 Wolfiana._NEWLINE_Sredi\xc5\xa1\xc4\x8de za male planete (MPC) vodi zapise o Wolfovih odkritjih kot\xc2\xa0\xc2\xbbM. F. Wolf\xc2\xab, da se ne me\xc5\xa1ajo z novej\xc5\xa1imi odkritji Mareka Wolfa.'